**Juuso Rämö** (s. 7. toukokuuta 1994 Tampere) on suomalainen jääkiekkoilija, joka pelaa Suomi-sarjajoukkue Nokian Pyryssä. Hän on pelipaikaltaan vasen laitahyökkääjä.

Ura
---

### Seuraura

Rämö on Tapparan kasvatti. Hän voitti joukkueessa C-nuorten SM-pronssia vuonna 2010 ja B2-nuorten Suomenmestaruuden vuonna 2011. Kauden 2011–2012 Rämö aloitti Tapparan B-nuorissa pelaten SM-karsintoja, mutta hänen runkosarjansa eteni kuitenkin KOOVEE:n joukkueessa B-nuorten I-divisioonassa. Rämö jakoi 13 osumallaan joukkueen sisäisen maalipörssin voiton Joni Mäkelän kanssa.

Kaudeksi 2013–2014 Rämö siirtyi KOOVEE:stä Tampereen Ilvekseen, jossa hän teki kauden aikana myös SM-liigadebyyttinsä. Rämö pelasi ensimmäisen SM-liigaottelunsa 6. helmikuuta 2014 Oulun Kärppiä vastaan. Hän teki ottelussa myös liigauransa avausmaalin kolmannessa vaihdossaan. Rämö pelasi kauden aikana kaikkiaan neljä SM-liigaottelua. Huhtikuussa 2014 hän teki vuoden mittaisen jatkosopimuksen Ilveksen kanssa.

Kaudella 2014–2015 Rämö pelasi kolme ottelua sekä Ilveksen SM-liigajoukkueessa että lainalla Mestis-joukkue Lempäälän Kisassa. Kauden 2015–2016 Ilves lainasi hänet taas LeKiin, jossa Rämö pelasi kauden loppuun. Hänen ensimmäinen kokonainen Mestis-kautensa toi 43 runkosarjaottelussa tehot 5+5=10. Rämö pelasi Ilveksessä kauden aikana yhden ottelun. Kaudeksi 2016–2017 hän teki LeKin kanssa uuden, vuoden mittaisen sopimuksen. Syyskuussa 2016 seura lainasi Rämön aluksi viikon mittaisella sopimuksella KeuPa HT:n paitaan, mutta tämän jälkeen Rämön sopimusta jatkettiin marraskuun maaottelutaukoon. Hän pelasi KeuPassa kaikkiaan 13 ottelua, jonka jälkeen Rämö palasi loppukaudeksi LeKin vahvuuteen.

Rämö siirtyi kaudeksi 2017–2018 1+1-vuotisella sopimuksella Kokkolan Hermekseen. Hän ei saanut joukkueesta kuitenkaan toivotunlaista roolia ja pelasi kolmen harjoitusottelun lisäksi vain yhden Suomen Cupin ottelun, kunnes Rämön sopimus purettiin syyskuussa 2017. Jo samana päivänä hän siirtyi sarjatasoa alemmas Suomi-sarjajoukkue Nokian Pyryn riveihin.

### Maajoukkueura

Rämö on pelannut yhden poikien maaottelun.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | Ilves | SM-liiga | 4 | 1 | 0 | 1 | 2 | – | – | – | – | – |
| 2014–2015 | LeKi | Mestis | 3 | 1 | 1 | 2 | 0 | – | – | – | – | – |
|  | Ilves | SM-liiga | 3 | 0 | 1 | 1 | 0 | – | – | – | – | – |
| 2015–2016 | LeKi | Mestis | 43 | 5 | 5 | 10 | 18 | – | – | – | – | – |
|  | Ilves | SM-liiga | 1 | 0 | 0 | 0 | 0 | – | – | – | – | – |
| 2016–2017 | KOOVEE | Suomi-sarja | 1 | 1 | 0 | 1 | 2 | – | – | – | – | – |
|  | KeuPa HT | Mestis | 13 | 0 | 2 | 2 | 6 | – | – | – | – | – |
|  | LeKi | Mestis | 34 | 9 | 7 | 16 | 24 | – | – | – | – | – |
| 3 kautta | yhteensä | SM-liiga | 8 | 1 | 1 | 2 | 2 | – | – | – | – | – |
| 3 kautta | yhteensä | Mestis | 93 | 15 | 15 | 30 | 48 | – | – | – | – | – |

Lähteet
-------

* Juuso Rämö The Internet Hockey Databasessa (englanniksi)
* Juuso Rämö *Elite Prospects*. Everysport Media Group AB.  (englanniksi)

### Viitteet

1. 1 2 3 4  Juuso Rämö *Elite Prospects*. Everysport Media Group AB.  (englanniksi)
2. ↑  Kokoonpano – Liiga *liiga.fi*.  6.2.2014. Jääkiekon SM-liiga Oy. Viitattu 7.2.2014.
3. ↑  Raportti – Liiga *liiga.fi*.  6.2.2014. Jääkiekon SM-liiga Oy. Viitattu 7.2.2014.
4. ↑  Teiskonlahti, Kirsi; Herckman, Marko: Juuso Rämö rankaisi heti ensimmäisessä liigaottelussaan  6.2.2014. Ilves-Hockey Oy. Viitattu 7.2.2014.
5. ↑  Ilves julkaisi tulevan kauden sopimuksiaan − Tuokkolalle lisävuosi *Jatkoaika.com*.  24.4.2014. Jatkoaika r.y. Viitattu 13.8.2014.
6. ↑  LeKille jatkajia, paluumuuttajia ja uusia kasvoja *Jatkoaika.com*.  28.4.2016. Jatkoaika r.y. Viitattu 28.4.2016.
7. ↑  Juuso Rämö jatkaa KeuPassa maajoukkuetaukoon ulottuvalla sopimuksella *Jatkoaika.com*.  4.10.2016. Jatkoaika r.y. Viitattu 12.3.2017.
8. ↑  Rämö täydentämään Hermeksen hyökkäystä *Jatkoaika.com*.  15.5.2017. Jatkoaika r.y. Viitattu 16.5.2017.
9. ↑  JUUSO RÄMÖ EI JATKA HERMEKSESSÄ *kokkolanhermes.fi*.  22.9.2017. Edustus Hermes ry. Viitattu 22.9.2017.
10. ↑  Saloranta ja Rämö vahvistamaan Pyry-hyökkäystä *pyryhockey.com*.  22.9.2017. Pyry Hockey Oy. Viitattu 22.9.2017.